Diari Oficial de la Generalitat Valenciana


Sumari del DOGV 5964, del 27-02-2009 (2009/2350)

ACORD de 12 de desembre de 2008, del Consell, pel qual s'autoritza una transferència de crèdit del capítol 4 al 2 del programa 421.50, Avaluació, Innovació, Qualitat Educativa i Formació Professional, per un import de 622.020,00 euros, així com determinada generació de crèdits en el programa 422.60, Universitat i Formació Superior, per un import de 800.800,00 euros. Exp. 09.023/08-165 i 09.024/08-166.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2350


Data del document
:   12-12-2008

Organisme emissor
:   Conselleria d'Economia, Hisenda i Ocupació

Tipus de document
:   Acord

Descriptors 

:   * modificació pressupostària

ACORD de 12 de desembre de 2008, del Consell, pel qual s'autoritza una transferència de crèdit del capítol 4 al 2 del programa 421.50, Avaluació, Innovació, Qualitat Educativa i Formació Professional, per un import de 622.020,00 euros, així com determinada generació de crèdits en el programa 422.60, Universitat i Formació Superior, per un import de 800.800,00 euros. Exp. 09.023/08-165 i 09.024/08-166. [2009/2350]  
  
\* \* \* \* \*  
El Consell, en la reunió del dia 12 de desembre de 2008, va adoptar l'acord següent:  
En l'annex de transferències corrents del programa 421.50, Avaluació, Innovació, Qualitat Educativa i Formació Professional, s'inclou la línia de subvenció nominativa T1661 «Conveni Consell General Cambres Oficials de Comerç de la Comunitat Valenciana» que té com a objecte la col·laboració tècnica en la planificació i desenvolupament de la formació en centres de treball i en la formació del professorat de FPE i d'Arts Plàstiques i Disseny», per un import de 622.020 euros. Atés que les activitats que s'han de realitzar per la dita línia constituïxen prestacions pròpies d'un contracte de servicis, a finançar a través del capítol 2, es planteja transferir el crèdit de la dita línia de subvenció al capítol 2 del dit programa.  
D'altra banda, en l'àmbit de l'adaptació dels plans d'estudis a la nova ordenació dels ensenyaments universitaris oficials, es proposa la generació de fons procedents del Ministeri de Ciència i Innovació per un import de 800.800,00 euros i la creació d'una línia de subvenció a favor de les universitats públiques de la Comunitat Valenciana per a la realització d'accions d'innovació educativa que possibiliten l'adaptació a la nova organització docent dels ensenyaments universitaris.  
A este efecte i en virtut del que disposen els articles 17 i 18 de la Llei 15/2007 de Pressupostos de la Generalitat per a l'exercici 2008, el Consell   
ACORDA  
Primer  
S'autoritza la minoració de crèdit en l'aplicació 92.13.36.185.57.0, per un import de 622.020 euros, i la modificació de l'annex de transferències corrents del programa 421.50, minorant la dotació de la línia nominativa T1661, la qual cosa implica la seua supressió, tal com es detalla:   
  
\* \* \* \* \*Segon  
S'autoritza l'augment de crèdit en l'aplicació 74.80.79.462.52.2, per un import de 622.020 euros, afectant com a fons propis condicionats, crèdit per un import de 139.500 euros.  
Tercer  
En tractar-se d'una actuació cofinançada pel FSE, per a garantir el cofinançament dels fons transferits en el programa 421.50 del capítol 4 al capítol 2, es modifica la naturalesa de fons propis consignats en este últim, per un import de 139.500 euros, que passen a ser fons propis condicionats, al mateix temps que es modifiquen, en la FP3 del programa, les dades relatives a les despeses afectes a este fons, en els Eixos 03 i 04, de manera que on figura la línia T1661, passa a ser el capítol 2.  
Quart  
S'autoritza l'increment del pressupost d'ingressos, en l'aplicació 401.01 «Transferències Corrents finalistes de l'administració de l'Estat. Àrea d'Educació i Investigació» per un import de 800.800,00 euros.  
Quint  
S'autoritza l'increment del pressupost de gastos, en l'aplicació pressupostària 90.77.40.991.79.4 per un import de 800.800,00 euros.  
Sext  
S'autoritza la inclusió en l'annex de transferència corrent del programa 422.60, d'una línia de subvenció nominativa amb les dades descriptives i l'import que a continuació es detalla:  
Alacant, 12 de desembre de 2008  
El vicepresident primer i secretari del Consell,  
VICENTE RAMBLA MOMPLET